Държавен вестник, бр. 67, 2009 г., стр. 42

СТР.  42	
Д Ъ Р Ж А В Е Н  В Е С Т Н И К 	
БРОЙ  67
ІV. Механизъм за разпределение на средствата
1. Получената обща оценка за съответната 
дейност се използва като коефициент, с който 
се умножава броят на децата и учениците в 
дейността (на базата на информацията от инфор­
мационната система на МОМН „АдминМ“ към 
1 януари 2009 г.).
2. Средствата за детските градини и обслуж­
ващите звена по чл. 2, ал. 1, т. 1 се разпределят 
по ПРБК пропорционално на преизчисления по 
т. 1 приравнен брой деца за детските градини и 
броя на децата и учениците в обслужващите звена, 
прилагащи системата на делегирани бюджети.
3. Средствата за училищата по чл. 2, ал. 1, 
т. 2 се разпределят по ПРБК пропорционално на 
преизчисления по т. 1 приравнен брой ученици и 
единните разходни стандарти за един ученик за 
съответната дейност.
V. Документи за оценяване на съответствието
До 3 работни дни от обнародването на поста­
новлението Министерството на образованието, 
младежта и науката публикува на електронната 
си страница информация за необходимите доку­
менти за оценяване на въведените системи на 
делегираните бюджети.
VI. Срокове
1. Първостепенните разпоредители с бюджет­
ни кредити представят необходимите документи 
в Министерството на образованието, младежта 
и науката в срок до 14 дни от обнародването на 
постановлението в „Държавен вестник“.
2. Оценяването се извършва в двуседмичен 
срок от постъпване на документите в Минис­
терството на образованието, младежта и наука­
та от комисия, съставена от представители на 
министерствата и ведомствата, финансиращи 
дейности по образованието, Министерството на 
финансите, Националното сдружение на общи­
ните в Република България и представителните 
организации на работодателите в системата на 
народната просвета.
3. Членовете на комисията по т. 2 не участват в 
оценяването на системите на делегирани бюджети 
на ПРБК, които представляват.
4. В срока на извършване на оценяването коми­
сията може да изиска и да приеме допълнителни 
документи от отделни ПРБК с оглед установяване 
на съответствието с критериите.
5. Въз основа на резултатите от оценяването 
в едноседмичен срок от приключването му ми­
нистърът на образованието, младежта и науката 
прави предложение до министъра на финансите за 
извършване на корекции по бюджетите на ПРБК.
10381
ПОСТАНОВЛЕНИЕ  № 205
ОТ 14 АВГУСТ 2009 Г.
за определяне на органите за управление, 
сертифициране и одит на средствата по Евро­
пейския фонд за връщане и за утвърждаване 
на Многогодишна програма по Европейския 
фонд за връщане за периода от 2008 до 2013 г.
МИНИСТЕРСКИЯТ СЪВЕТ
П О С ТА Н О В И :
Чл. 1. (1) С постановлението се определят 
органите за управление, сертифициране и одит 
на средствата, допустими за съфинансиране 
от Европейската общност по Европейския 
фонд за връщане (ЕФВ), създаден с Реше­
ние № 575/2007/ЕО на Европейския парламент 
и на Съвета за периода от 2008 до 2013 г. като 
част от Общата програма „Солидарност и уп­
равление на миграционните потоци”.
(2) Утвърждава се Многогодишната про­
грама по ЕФВ за периода от 2008 до 2013 г., 
одобрена от Европейската комисия с Реше­
ние № С/2009/1593 от 23 март 2009 г.
Чл. 2. Средствата за съфинансиране се пре­
доставят за изпълнение на Многогодишната 
програма по ЕФВ за периода от 2008 до 2013 г., 
съответно на годишните програми, включващи 
следните цели и дейности по приоритети: 
1. подпомагане доброволното връщане на 
лица, които нямат или вече не отговарят на 
законовите основания за престой в Република 
България, като се осигурят помощ и условия 
на доброволно завърналите се граждани в 
страните на произход;
2. мерки, засягащи специфичното положе­
ние на уязвими лица, подлежащи на връщане 
(непълнолетни, инвалиди, бременни, психично 
болни, лица – обект на психически, физически 
или сексуален тормоз);
3. осъществяване на процедурите по прину­
дително отвеждане на незаконно пребиваващи 
граждани на трети страни, с които сътрудничест­
вото в областта на връщането е затруднено, в 
съответствие с националното и международното 
законодателство в тази област;
4. прилагане на процедури по връщане на 
незаконно пребиваващи граждани на трети 
страни в сътрудничество с други държави членки 
и при необходимост – с Агенция ФРОНТЕКС 
и с други организации;
5. информиране и консултиране на лица, 
подлежащи на връщане, относно ситуацията 
в страната на произход или на трета сигурна 
страна;
6. развитие на сътрудничеството между 
българските власти и консулските и диплома­
тическите служби с цел ускоряване процеса на 
документиране на лица, подлежащи на връщане;